പതിമൂന്നുകാരിയെ ഗര്ഭിണിയാക്കിയ കേസില് രണ്ടാനച്ഛന് അറസ്റ്റില് കിളിമാനൂര്: പതിമൂന്നുകാരിയെ ഗര്ഭിണിയാക്കിയ കേസില് രണ്ടാനച്ഛനെ പള്ളിക്കല് പൊലീസ് അറസ്റ്റ് ചെയ്തു. വയര്വേദനയെതുടര്ന്ന് പാരിപ്പള്ളി മെഡിക്കല് കോളജില് പ്രവേശിപ്പിച്ച പെണ്കുട്ടിയെ പരിശോധനക്ക് വിധേയമാക്കിയപ്പോഴാണ് മൂന്നുമാസം ഗര്ഭിണിയാണെന്ന് മനസ്സിലായത്. വിവരമറിഞ്ഞയുടനെ രണ്ടാനച്ഛന് ഒളിവില് പോയി. ആശുപത്രി അധികൃതര് അറിയിച്ചതിനെതുടര്ന്ന് സംഭവത്തില് കേസെടുത്ത പള്ളിക്കല് പൊലീസ് പ്രതിയെ തമിഴ്നാട്ടില്നിന്ന് പിടികൂടുകയായിരുന്നു. തമിഴ്നാട് ആറ്റന്കരയില് ഒളിവിലായിരുന്ന പ്രതി പൊലീസിെന്റ സാന്നിധ്യം മനസ്സിലാക്കി അവിടെനിന്ന് മുങ്ങി ഏര്വാടിയിലെത്തി. പലവിധ ജോലികളറിയാവുന്ന പ്രതി ഗള്ഫിലേക്ക് പോകാന് പദ്ധതിയിട്ടിരുന്നു. ഇതിനിടയിലാണ് പൊലീസ് സാഹസികമായി പിടികൂടിയത്.